Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: szóló 1993. évi LXXIX. törvény 2. számú melléklete határozza meg azokat a személyes adatokat, amelyeket az iskola
Paragraph Index: 611

szóló 1993. évi LXXIX. törvény 2. számú melléklete határozza meg azokat a személyes adatokat, amelyeket az iskola nyilvántarthat a diákokról, ezek között nem szerepel nevesítve a drogfogyasztásra utaló adat. A helyszíni vizsgálatot követõen az adatvédelmi biztos írásban azt javasolta az igazgatónak, hogy ha a jövõben fel akarják mérni az iskolában a diákok drog-veszélyeztetettségét (ennek mértékétõl függõen lehet megelõzõ, felvilágosító, vagy más, segítõ programot kidolgozni, igénybe venni), õszinte válaszokat úgy várhatnak, ha az érintett diákok adatait nem kezelik, nincsenek fenyegetett helyzetben, nem vár rájuk büntetés. Egyedüli megoldás erre a névtelen válaszadás lehetõsége, a diákok biztonságérzetét az is növelheti, ha olyan pedagógus vagy más szakember készíti az osztály- vagy iskolai szintû értékelést, aki nem ismeri a tanulók kézírását. (49/K/2002) Egy drogambulancia vezetõje a betegeket érintõ tervezett kutatás véleményezését kérte az adatvédelmi biztostól. A vezetõ levelébõl kiderült, hogy egy „közvéleménykutató, szociológiai kutatásokat végzõ” céget már megbíztak a volt és jelenlegi betegek megkeresésével, az viszont nem derült ki, hogy ehhez õk korábban hozzájárultak-e. A biztos válaszában arra hívta fel a figyelmet, hogy a drogbetegek kezelésének, gyógyításának nem lehet feltétele a gyógyulásuk utáni adatkezeléshez, megkereséshez történõ hozzájárulás.

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes